সরকারি সূত্রগুলো বলছে, বিদায়ী বছরের মতো নতুন বছরেও উন্নয়নের ওপর জোর দেওয়ার পরিকল্পনা রয়েছে সরকারের। উন্নয়ন প্রকল্প যাতে দ্রুত বাস্তবায়ন হয়, তার জন্য সব রকম ব্যবস্থা নেওয়া হবে। ইতোমধ্যে বহু প্রকল্পে বিশ্বে সর্বোচ্চ ব্যয়ের রেকর্ড হয়ে গেছে বাংলাদেশ। চালসহ নিত্যপ্রয়োজনীয় প্রায় সব ধরনের জিনিসপত্রের দাম বেড়েছে। গ্যাস-বিদ্যুতের দাম বেড়েছে। কর-শুল্ক বাড়ানো হয়েছে। জিডিপি বেড়েছে। তার পরও প্রধানমন্ত্রী শেখ হাসিনার নেতৃত্বে বর্তমান সরকার এ বছরও উন্নয়নের ধারা বজায় রাখতে সক্ষম হয়েছে। সে আশায় বুক বেঁধেই নতুন বছরে পা দিল সরকার।